**Korsør** er en by på Sjælland i Danmark. Den ligger ved Storebælt ved Storebæltsbroens østre ende. Byen har 14 501 innbyggere (2013) og ligger i Slagelse kommune i Region Sjælland.

Beskrivelse
-----------

Byen er delt i to bydeler av havnen og Korsør Nor. Den nordlige bydelen heter Halsskov. Frem til Storebæltsbroen ble bygget lå det her en fergehavn for bilfergen til Knudshoved. Denne lå nord i Halsskov. Helt i syd, nær dagens havn, lå jernbanestasjonen og havnen for jernbanefergen. Stasjonen var endestasjon på linjen fra København. 

Både jernbanestasjonen og begge fergehavnene ble nedlagt i forbindelse med åpningen av broen. En ny jernbanestasjon ble da åpnet nord for Halskov.

Historiske bygninger
--------------------

Slottensgade
Utsikt over sentrum
Statue av Jens Baggesen
På sydsiden av havnen, like ved dagens flåtestasjon, ligger et strategisk plassert festningsanlegg. Det har historie helt tilbake til 1100-tallet. Festningen har idag et stort rødt tårn, samt noen magasinbygninger oppført på 1600-tallet. Dette er omgitt av volder og voldgrav. Idag er dette et museum.

I den nordøstlige ende av byen ligger herregården Tårnborg.

*Korsør Biograf Teater*, byens kino, som ble grunnlagt i august 1908, er verdens eldste fungerende kino. Den drives av 35 frivillige og fungerer som en foreningskino.

Flåtestasjon
------------

Flåtestasjonen like ved det gamle festningsanlegget er en av Danmarks to flåtebaser. Den har mange hundre ansatte og er hjemsted for en stor del av den danske marines skip. De tilhørende depoter finnes her og i Korsørs nærhet.

*Flådestation Korsør* danner de fysiske rammer for *Søværnets Operative Logistiske Støttecenter Korsør* (OPLOG KOR) og fungerer som administrativt hovedkvarter for 2. eskadre, og noen enheder fra 1. eskadre. Flåtestasjonen ble oprettet 2. mai 1960.

Blant de skip som har (2017) basehavn på flådestation Korsør er

* 3 fregatter av Iver Huitfeldt-klassen: F361 Iver Huitfeldt, F362 Peter Willemoes og F363 Niels Juel.
* 6 patruljefartøyer av Diana-klassen: P520 Diana, P521 Freja, P522 Havfruen, P523 Najaden, P524 Nymfen og P525 Rota.
* 1 miljøskip av Supply-klassen: A561 Gunnar Seidenfaden.
* 1 miljøskip av Seatruck-klassen: A563 Marie-Miljø.
* 1 miljøskip av Miljø-klassen: Y341 Miljø 103.
* 1 marinehjemmevernsfartøy av MHV 800-klassen: MHV 813 Baunen.

Personer
--------

Dikteren Jens Baggesen (1764-1826) er født i Korsør. Baggesen er mest kjent for sin reiseskildring *Labyrinten* fra 1792-93.

Galleri
-------

* Korsør omkring 1900Korsør omkring 1900
* Korsør festningKorsør festning
* Kongegården i KorsørKongegården i Korsør
* Parti fra gågatenParti fra gågaten
* Den gamle stasjonenDen gamle stasjonen
* Den nye stasjonenDen nye stasjonen
* Innseiling til Korsør havnInnseiling til Korsør havn
* Den gamle postbygningenDen gamle postbygningen

Referanser
----------

1. ↑  Danmarks Statistik: Tabel BEF44. (Besøkt 30. desember 2013)
2. ↑  dr.drk

Eksterne lenker
---------------

* Korsør Turistbureau Arkivert 28. september 2008 hos Wayback Machine.
* Dansk Center for Byhistorie - Korsør

Portal: Danmark

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** VIAF **·** GND **·** BNF **·** BNF (data) **·** GeoNames **·** MusicBrainz
 |